open-index/open-wikipedia-markdown huggingface dataset:
Σύστημα Γουεστμίνστερ

Το **σύστημα Γουεστμίνστερ** είναι ένα δημοκρατικό, κοινοβουλευτικό σύστημα διακυβέρνησης που διαμορφώθηκε από το Βρετανικό σύστημα, όπως λειτουργεί αυτό στο παλάτι του Γουεστμίνστερ, την έδρα του Κοινοβουλίου του Ηνωμένου Βασιλείου. Το σύστημα είναι μια σειρά διαδικασιών ενός νομοθετικού σώματος. Χρησιμοποιείται, ή χρησιμοποιήθηκε για πρώτη  φορά, στα εθνικά νομοθετικά σώματα ή στα τοπικά νομοθετικά σώματα των περισσότερων (νυν ή πρώην) εθνών της Κοινοπολιτείας , αρχίζοντας από τις καναδικές επαρχίες στο μέσο του 19ου αιώνα. Χρησιμοποιείται επίσης στην Αυστραλία, την Ινδία,το Πακιστάν, το Μπανγκλαντές, την Ιρλανδία, την Τζαμάικα, τη Μαλαισία, τη Νέα Ζηλανδία, τη Σινγκαπούρη, τη Μάλτα κ.α.

## Βασικά χαρακτηριστικά
Τα σημαντικά χαρακτηριστικά γνωρίσματα του συστήματος του Γουέστμινστερ περιλαμβάνουν τα ακόλουθα: 

* Ένας *Αρχηγός Κράτους* - που είναι ο ονομαστικός ή ο θεωρητικά  της εκτελεστικής δύναμης, και κρατά πολυάριθμες κατ΄ όνομα και για ώρες ανάγκης εξουσίες - του οποίου τα καθημερινά καθήκοντα αφορούν κυρίως την εκτέλεση ενός εθιμοτυπικού ρόλου. Παραδείγματα είναι ο Βρετανός *Μονάρχης*, ο *Πρόεδρος* της Ινδίας ή ο *Υποδιοικητής* της Καναδικής επαρχίας του Οντάριο. 

*Ένας de facto *Επικεφαλής της Κυβέρνησης* , γνωστός ως Πρωθυπουργός ή Πρώτος Υπουργός, ο οποίος διορίζεται επίσημα από τον Αρχηγό Κράτους. Στην πράξη, ο *Επικεφαλής της Κυβέρνησης* είναι σχεδόν πάντα ο ηγέτης του μεγαλύτερου εκλεγμένου μέρους στο Κοινοβούλιο. 

*Ένας de facto εκτελεστικός κλάδος που αποτελείται συνήθως από  μέλη του νομοθετικού σώματος, τα οποία συγκροτούν το *Υπουργικό Συμβούλιο* που έχει ως Αρχηγό τον *Επικεφαλής της Κυβέρνησης*. Αυτά τα μέλη (Υπουργοί, Γραμματείς) αποτελούν την εκτελεστική αρχή εξ ονόματος της ονομαστικής ή θεωρητικής εκτελεστικής αρχής. 

*Η παρουσία κομμάτων της αντιπολίτευσης. 

*Ένα εκλεγμένο νομοθετικό σώμα, που ονομάζεται Κοινοβούλιο, με μία ή δύο Βουλές από τις οποίες τουλάχιστον η μία εκλέγεται από το λαό.

*Η δυνατότητα της Κάτω Βουλής (εκλεγμένης) του Κοινοβουλίου, εξ ορισμού, να απομακρύνει μια κυβέρνηση με το να αποσύρει την εμπιστοσύνη (ή καταψηφίζοντάς την στη ψηφοφορία για έναν προϋπολογισμό), να περνά μια πρόταση δυσπιστίας , ή να δίνει ψήφο εμπιστοσύνης. Το σύστημα του Γουέστμινστερ επιτρέπει να νικηθεί μια κυβέρνηση και να οδηγηθεί σε πρόωρες εκλογές, για την επιλογή  νέας κυβέρνησης. 

*Η δυνατότητα να διαλύεται το Κοινοβούλιο και να γίνονται οι εκλογές οποιαδήποτε στιγμή. 

*Μια έννοια του κοινοβουλευτικού προνομίου είναι να  επιτρέπει στο νομοθετικό σώμα  να συζητήσει οποιοδήποτε ζήτημα που κρίνεται ότι είναι σχετικό, χωρίς φόβο των συνεπειών που προέρχονται από τις δυσφημιστικές δηλώσεις ή τα αρχεία επ' αυτής της συζητήσεως. 

*Καταχωρημένη η συνεδρίαση του νομοθετικού σώματος σε πρακτικά, αλλά και δυνατότητα αποχής.

Το Σύστημα Γουεστμίνστερ είναι η μητέρα του σύγχρονου κοινοβουλευτισμού, της Κοινοβουλευτικής Δημοκρατίας. Υιοθετήθηκε από τις περισσότερες Ευρωπαϊκές χώρες με μικρές παραλλαγές καθώς και από τα περισσότερα έθνη της Κοινοπολιτείας, ως αποικίες ή ως ανεξάρτητα κράτη.

Κατηγορία:Δημοκρατία
Απόλυτη μοναρχία

**Απόλυτη μοναρχία** είναι το πολίτευμα στο οποίο ο μονάρχης είναι φορέας της εκτελεστικής και νομοθετικής εξουσίας στο κράτος, χωρίς να περιορίζεται από κάποιο σύνταγμα. Παραδείγματα απολύτων μοναρχιών είναι τα διάφορα βασίλεια, σουλτανάτα, εμιράτα, πριγκιπάτα, όπου ο μονάρχης ασκεί απόλυτη εκτελεστική και νομοθετική εξουσία ελέω Θεού.

Τέτοιες μοναρχίες σήμερα είναι:
* η Σαουδική Αραβία
* το Μπρουνέι
* το Ομάν
* το Κατάρ
* τα Ηνωμένα Αραβικά Εμιράτα (Πρόεδρος)
* το Εσουατίνι

Απόλυτη μοναρχία είχε και η Ελλάδα από τις 25 Ιανουαρίου 1833 που ήρθε ο Όθων μέχρι την Επανάσταση της 3ης Σεπτεμβρίου 1843, η οποία κατέληξε στην παραχώρηση συντάγματος από τον Όθωνα και στη μετάβαση του κράτους στη συνταγματική μοναρχία.

## Δείτε επίσης

* Απόλυτη δημοκρατία

*Βασιλευόμενη Κοινοβουλευτική Δημοκρατία

Κατηγορία:Μοναρχία
Κατηγορία:Απολυταρχία
Ημιπροεδρικό σύστημα

right|325px|thumb|Τα κράτη με ημιπροεδρική κοινοβουλευτική δημοκρατία ('''κίτρινο''').
Το **Ημιπροεδρικό σύστημα** ή και **Ημιπροεδρική κοινοβουλευτική Δημοκρατία** είναι ένας τύπος Προεδρικής δημοκρατίας.

Στα ημιπροεδρικά συστήματα υπάρχει και πρόεδρος και πρωθυπουργός. Το κοινοβούλιο κατέχει τη νομοθετική εξουσία, ενώ ο/η πρόεδρος και ο/η πρωθυπουργός μοιράζονται την εκτελεστική εξουσία με τον/την Πρόεδρο της Δημοκρατίας είτε να κατέχει τον κυρίαρχο ρόλο (Ρωσία, Γαλλία, Αζερμπαϊτζάν, Ουκρανία κτλ.) είτε να έχει πιο λίγες αρμοδιότητες από τον/την Πρωθυπουργό (Πορτογαλία, Πολωνία κτλ.) είτε να μοιράζονται εξίσου την εκτελεστική εξουσία (Ρουμανία, Σερβία, Τυνησία κτλ.). Στην τρίτη περίπτωση ουσιαστικά υπάρχει δυαρχία προέδρου και πρωθυπουργού-κυβέρνησης οι οποίοι πρέπει να συνεργαστούν για την δια κυβέρνηση της χώρας. Στα συντάγματα των χωρών αυτών όμως αναφέρεται ως πολίτευμα είτε η Προεδρική, είτε η Προεδρευομένη Δημοκρατία (π.χ. η Ρουμανία επίσημα είναι Προεδρική Δημοκρατία και όχι Ημιπροεδρική).

## Ημιπροεδρικές κοινοβουλευτικές δημοκρατίες
* **Αφρική**

* 
* 
* 
* 
* 
* 
*
*
* 
*
* 
* 
* 

* **Ασία**

*
* 
*
*
*  (μη αναγνωρισμένο διεθνώς κράτος)
*
*

* **Αμερική**

* 

* **Ευρώπη**

*
* 
* 
*
* 
* 
* 
* 
* 

## Παραπομπές


Κατηγορία:Μορφές διακυβέρνησης
Κατηγορία:Πολιτικά συστήματα
Μονοκομματικό πολιτικό σύστημα

**Μονοκομματικό πολιτικό σύστημα**, ονομάζεται το πολιτικό σύστημα που πηγή της εξουσίας μιας χώρας είναι ένα κόμμα, ή ένας πολιτικός σχηματισμός.
Το μονοκομματικό πολιτικό σύστημα μπορεί να είναι αποτέλεσμα Επανάστασης, Στρατιωτικής δικτατορίας, ή και κοινής συναίνεση και αποδοχής.

Μονοκομματικό καθεστώς μπορούμε να συναντήσουμε στις παρακάτω τρεις μορφές:

* Κομμουνιστικό πολιτικό σύστημα:
Στις χώρες του τότε λεγόμενου  υπαρκτού σοσιαλισμού, το κομμουνιστικό κόμμα κάθε χώρας, αντιπροσωπεύοντας την εργατική και αγροτική τάξη της χώρας, εγκαθίδρυσε  την πολιτική του κυριαρχία, μέσου του μονοκομματικού πολιτικού συστήματος. Έχοντας ως βασική του αποστολή να εγκαθιδρύσει και να διατηρήσει την δικτατορία του προλεταριάτου, - δηλαδή την κυριαρχία της εργατο-εργατικής τάξης καθώς και των φυσικών συμμάχων της, προσπάθησε με αυταρχικές και βίαιες πολλές φορές μορφές να αποτρέψει τις αντεπαναστάσεις και να προασπίσει τα συμφέροντα του λαού. Ως εκ τούτου και η ιεραρχία του πολιτικού συστήματος διαμορφώθηκε σε εξουσία του κομμουνιστικού κόμματος και του ηγέτη του, πάνω στο κράτος. 
* Φασιστικό πολιτικό σύστημα:
Τα φασιστικά πολιτικά κόμματα - με την εξαίρεση του Ναζιστικού κόμματος - δεν κατάφεραν ποτέ να κυριαρχήσουν στο πολιτικό σύστημα της χώρας τους. Το Εθνικό σοσιαλιστικό κόμμα του Αδόλφου Χίτλερ κατάφερε μέσα από το πολυκομματικό σύστημα να αναρριχηθεί στην εξουσία, και να μετατρέψει τον πολυκομματισμό στην δικτατορία του ναζιστικού κόμματος. Ωστόσο, η εξουσία του στηριζόταν στον στρατιωτικό έλεγχο του πληθυσμού και όχι στην ύπαρξη ιδεολογίας, γι' αυτό και κατέρρευσε μαζί με τον αρχηγό του.
Το πρώτο φασιστικό μονοκομματικό πολιτικό σύστημα εγκαθιδρύθηκε το 1922 στην Ιταλία από τον Μπενίτο Μουσολίνι και υπό τη σκέπη του βασιλιάς της Ιταλίας, Βίκτωρα Εμμανουήλ.

* Πολιτικό σύστημα πρώην αποικιακών ή αποαποικοιοπημένων χωρών:
Κομμουνιστικά κόμματα, κυρίως μαοϊκής κατεύθυνσης, κατέλαβαν την εξουσία σε αρκετές περιοχές της Ασίας και της Αφρικής, εγκαθιδρύοντας για μικρό ή μεγαλύτερο διάστημα μονοκομματικά πολιτικά συστήματα. Το πιο ανθεκτικό από αυτά, είναι το καθεστώς της Βόρειας Κορέας,  και του Βιετνάμ.
Σε άλλα κράτη, όπως η  Αίγυπτος της περιόδου του Νάσερ ή η Τουρκία της περιόδου του Κεμάλ Ατατούρκ  δεν μπορούν να αποδοθούν κομμουνιστικού τύπου οργάνωση, αφού ήταν κόμματα που απλώς επεδίωξαν και κατάφεραν την εξάπλωση της κυριαρχίας τους στην πολιτική σκηνή, είτε μέσων διασυνδέσεων, είτε μέσω εκμετάλλευσης της κοινωνικής δομής της κοινωνίας  περισσότερο λόγω της ύπαρξης χαρισματικού ηγέτη, που η υπό την εξουσία του επετεύχθη η κοινωνική συναίνεση.
Επίσης, και στις χώρες της Αφρικής, εκεί που έχει εγκαθιδρυθεί ο λεγόμενος «Αφρικανικός σοσιαλισμός», το μονοκομματικό καθεστώς νομιμοποιείται από τον χαρισματικό ηγέτη που εμπιστεύονται οι μάζες.

## Κράτη με μονοκομματικό πολιτικό σύστημα σήμερα

## Ιστορικά κράτη με μονοκομματικό πολιτικό σύστημα

* Σοβιετική Ένωση
* Λαϊκή Δημοκρατία της Γιουγκοσλαβίας
* Γερμανική Λαοκρατική Δημοκρατία
* Βουλγαρική Λαϊκή Δημοκρατία
* Σοσιαλιστική Αλβανία

## Πηγές
* https://www.britannica.com/topic/political-party/Single-party-systems
## Παραπομπές


Μ
Μετεωρολογικός σταθμός

[thumb|right|280px|Ο Μετεωρολογικός σταθμός [Νάξος|Νάξου, από τους παλαιότερους στην Ελλάδα. Ανεγέρθη το 1951.]]

Ο **μετεωρολογικός σταθμός** είναι ένα επίγειο σημείο στο οποίο πραγματοποιούνται τακτικές μετεωρολογικές παρατηρήσεις. Πρόκειται για επανδρωμένη μόνιμη εγκατάσταση (κτιριακή) στην οποία φέρονται πολλά μετεωρολογικά όργανα, τόσο μέσα σε μετεωρολογικό κλωβό, είτε εκτός αυτού στον πέριξ χώρο είτε και εντός αυτού, όπως επαναλήπτες μετεωρολογικών οργάνων. Η θέση ανέγερσης αυτών των σταθμών ορίζεται από τη κεντρική Εθνική Μετεωρολογική Υπηρεσία της κάθε Χώρας έτσι ώστε στο σύνολό τους αυτοί ν' αποτελούν ένα ενιαίο δίκτυο μετεωρολογικής παρατήρησης. 

Καθένας Μετεωρολογικός σταθμός φέρει διεθνή αριθμό ταυτότητας με τον οποίο και απεικονίζεται στους μετεωρολογικούς χάρτες. Οι Μετεωρολογικοί σταθμοί επανδρώνονται από επιστημονικό προσωπικό ή ειδικά εκπαιδευμένο για τις ανάγκες των παρατηρήσεων. Στην Ελλάδα, Μετεωρολογικοί σταθμοί υπάρχουν στις κυριότερες πόλεις, στους μεγάλους λιμένες και σε όλα τα αεροδρόμια της Χώρας. Από τους Σταθμούς αυτούς μεταβιβάζονται σε τακτά χρονικά διαστήματα οι παρατηρούμενες ενδείξεις των φερόμενων οργάνων με ειδικό κωδικοποιημένο τύπο σήματος. Οι σημαντικές αυτές αναφορές των μετεωρολογικών σταθμών στη κεντρική υπηρεσία καταχωρούνται στους υπό σύνταξη μετεωρολογικούς χάρτες της ευρύτερης περιοχής, από τη μελέτη των οποίων εξάγονται συμπεράσματα πρόβλεψης καιρού.

Επίσης μετεωρολογικοί σταθμοί θεωρούνται πέραν των ειδικών επιστημονικής έρευνας πλοίων και όλα εκείνα που φέρουν μετεωρολογικό κλωβό και καταγράφουν τακτές μετεωρολογικές παρατηρήσεις. Και αυτά φέρουν ιδιαίτερους κωδικούς αριθμούς με τους οποίους και υποβάλουν «μέτεο-σήματα» στη κεντρική μετεωρολογική υπηρεσία της εγγύτερης Χώρας του χώρου που διαπλέουν ή σε διεθνή μετεωρολογική υπηρεσία αν βρίσκονται σε ωκεανούς.

## Δείτε επίσης
* Μετεωρολογία
* Μετεωρολογικός κλωβός
* Μετεωρολογικός χάρτης
* Μετεωρολογικός δορυφόρος

## Βιβλιογραφία
* Jürgen W. Schmidt: Zur Geschichte der Wetterstation auf der Schneekoppe. In: Fachprosaforschung – Grenzüberschreitungen. Bd. 7, Baden-Baden 2012, S. 351–370, ISSN 1863-6780.

## Εξωτερικοί σύνδεσμοι

* Citizen Weather Observer Program
* Initial Guidance to Obtain Representative Meteorological Observations at Urban Sites, by Tim R. Oke
* International Weather Watchers Observer Handbook
* NWS Cooperative Observer Program
* NWS Observing Handbook No. 2: Cooperative Station Observations

Κατηγορία:Μετεωρολογία
Ζάχος

Το ελληνικό επώνυμο **Ζάχος** μπορεί να αναφέρεται στα εξής πρόσπωπα:

*Αριστοτέλης Ζάχος, αρχιτέκτονας και πολεοδόμος
*Ευάγγελος Ζάχος ή **Εμμανουήλ Ζάχος**, συγγραφέας, ποιητής και στιχουργός (Ευάγγελος Ζάχος Παπαζαχαρίου)
*Ορφέας Ζάχος, ηθοποιός
*Κωνσταντίνος Ζάχος, δικηγόρος, ένας από τους κατηγορούμενους στη δίκη του Ναυπλίου (βλ. Αθεϊκά του Βόλου).
Αρχαιολογικό Πάρκο Σαν Αγουστίν

thumb|right|200px|Η θέση της πόλης και του δήμου Σαν Αγουστίν στην επαρχία Ουίλα
Το **Αρχαιολογικό Πάρκο Σαν Αγουστίν** βρίσκεται στην πόλη **Σαν Αγουστίν**, έδρα του ομώνυμου δήμου της επαρχίας Ουίλα (Huila) στην νότια Κολομβία. Η πόλη βρίσκεται 227 χιλιόμετρα από την πρωτεύουσα της επαρχίας, Νέιβα και ο πληθυσμός της είναι περίπου 30.000 άτομα. Ιδρύθηκε το 1752 από τον Αλέχο Αστουδίγιο (Alejo Astudillo), όμως καταστράφηκε από τις επιθέσεις των αυτοχθόνων. Η σημερινή πόλη αναδημιουργήθηκε το 1790 από τον Λούκας ντε Εράσο ι Μεντιγάνια (Lucas de Herazo y Mendigaña).

Ο Αρχαιολογικός χώρος του Σαν Αγουστίν περιλαμβάνει μοναδικά δείγματα προ-κολομβιανής τέχνης και αποτελεί πόλο έλξης χιλιάδων επισκεπτών κάθε χρόνο. Το Αρχαιολογικό Πάρκο Σαν Αγουστίν χαρακτηρίστηκε Μνημείο Παγκόσμιας Κληρονομιάς της UNESCO το 1995.


Image:Colombia-Ecuado 06 306.jpg|Άγαλμα που αναπαριστά Αετό ή Κόνδορα να κρατά φίδι

## Δείτε επίσης
* Ο κατάλογος με τα Μνημεία Παγκόσμιας Κληρονομιάς της UNESCO

## Εξωτερικοί σύνδεσμοι
* Το Αρχαιολογικό Πάρκο Σαν Αγουστίν στην επίσημη ιστοσελίδα της UNESCO
* Σελίδα για το Αρχαιολογικό Πάρκο Σαν Αγουστίν

Κατηγορία:Μνημεία Παγκόσμιας Κληρονομιάς
Κατηγορία:Κολομβία
Μαξ και Μόριτζ

Το βιβλίο *Max und Moritz*, Μία ιστορία κατεργαρέων σε εφτά φάρσες, του Βίλχελμ Μπους είναι μαζί με τον Πετροτσουλούφη *(Struwwelpeter)* ) του Χάινριχ Χόφμαν το δημοφιλέστερο εικονογραφημένο βιβλίο στη Γερμανία και ένα παγκόσμια κλασσικό παιδικό ανάγνωσμα. Το πόσο γνωστή είναι η «Ιστορία κατεργαρέων σε εφτά φάρσες» φαίνεται και από τις πολυάριθμες μεταφράσεις της. Από το 1865 που πρωτοεκδόθηκε μέχρι σήμερα έχει κυκλοφορήσει σε περισσότερες από 150 γλώσσες και διαλέκτους.

## Παραπομπές


## Πηγές
* Sauer, Walter(Hg.): Μαξ και Μόριτζ. Μία ιστορία κατεργαρέων σε εφτά φάρσες. Max und Moritz. Eine Bubengeschichte in sieben Streichen. Έκδοση σε δύο γλώσσες. Γερμανικά – Ελληνικά. Zweisprachige Ausgabe: Deutsch – Griechisch. Nekarsteinach: Verlag Tintenfass, 2003. ISBN 3-9808205-3-X

## Εξωτερικοί σύνδεσμοι
* Department of Foreign Languages, Richmond, Virginia: '''Max und Moritz''' auf Deutsch und Englisch, mit farbigen Bildern, Test und Glossar
* Alle sieben Streiche mit Vorwort und Einleitung auf den Wilhelm-Busch-Seiten.de
* Max und Moritz als Hörbuch (kostenloser Download bei vorleser.net)
* Max und Moritz als Hörbuch (kostenloser Download bei LibriVox)
* '''Bilderserie:''' Max und Moritz   *sueddeutsche.de 09.01.2008*
* Gesamtfassung des Werkes ''Max & Moritz'' (inkl. Illustrationen)
*Max & Maurice, a Juvenile History in Seven Tricks (German/English) App for iPad iPhone iPod, told with animated pictures and readout function

Κατηγορία:Παιδικά βιβλία
Scar Symmetry

Οι **Scar Symmetry** είναι melodic death metal συγκρότημα. Και τα 5 μέλη του συγκροτήματος προέρχονται από τη Σουηδία, έχοντας προϋπηρετήσει σε μικρότερα συγκροτήματα. Το μουσικό τους στυλ υπάγεται στο χώρο του metal, και ειδικότερα σε αυτόν του melodic death metal, δηλαδή στο μέταλ με brutal (κτηνώδη) φωνητικά και αρκετές δόσεις μελωδίας. Ο τραγουδιστής Christian Älvestam δηλώνει οπαδός των Iron Maiden, Symphony X και συγκροτημάτων όλων των ειδών μουσικής. Εκτός από τον Christian Älvestam, η μπάντα αποτελείται επίσης από τους: Jonas Kjellgren (κιθάρα), Kenneth Seil (μπάσο), Henrik Ohlsson (ντράμς), Per Nilsson (κιθάρα). Συγκροτήματα με παρεμφερή ήχο είναι οι Soilwork, Sepultura και αρκετά άλλα συγκροτήματα του death metal χώρου.

Η πρώτη δισκογραφική τους δουλειά κυκλοφόρησε το 2005 με το όνομα Symmetric in design, το οποίο αποτελείτο από 12 κομμάτια, και το άλμπουμ κυκλοφόρησε σε ειδική έκδοση στην Ιαπωνία. Το δεύτερο CD κυκλοφόρησε μέσα στο 2006, φέρει την ονομασία Pitch\Black\Progress και αποτελείται από 13 τραγούδια (με τα 2 τελευταία να είναι bonus tracks), από 11 το κανονικό άλμπουμ. Ακολούθησε το αλμπουμ Holographic Universe δύο έτη αργότερα. Με το πέρασμα λίγων μηνών, ανακοινώθηκε η αποχώρηση του Christian Älvestam και η αντικατάστασή του από δύο νέα μέλη, τους Roberth Karlsson και Lars Palmqvist, στα φωνητικά. Με την καινούρια αυτή σύνθεση το συγκρότημα κυκλοφόρησε το 2009 το άλμπουμ Dark Matter Dimensions.

Οι Scar symmetry κυκλοφορούν τα άλμπουμ τους κάτω από τη γερμανική δισκογραφική εταιρεία Nuclear Blast.

## Εξωτερικοί σύνδεσμοι

Κατηγορία:Σουηδικά melodic death metal συγκροτήματα
Σύνδεσμος Αξιωματικών Νέων

Ο **Σύνδεσμος Αξιωματικών Νέων** γνωστότερη ως Σ.Α.Ν. ήταν μια ελληνική παραστρατιωτική μυστική οργάνωση που δημιουργήθηκε κατά τη διάρκεια του Β' Παγκοσμίου Πολέμου στη Μέση Ανατολή παράλληλα με την Ε.Ν.Α.. Η οργάνωση όμως αυτή ήταν πολύ μικρότερη χωρίς ιδιαίτερη δραστηριότητα παραμένουσα περισσότερο θεατής επί των εξελίξεων των ανταρσιών που συνέβησαν στις αρχές του 1943 και στη συνέχεια συγχωνεύθηκε στη νεότερη και μεγαλύτερη οργάνωση Ι.Δ.Ε.Α..

Αρχηγός της μυστικής αυτής οργάνωσης φερόταν ο ταγματάρχης Σόλωνας Γκίκας.

Κατηγορία:Μυστικές οργανώσεις
Κατηγορία:Εθνική Αντίσταση
Κατηγορία:Ελληνικές παραστρατιωτικές οργανώσεις
Κίντελ Γουντς

Ο **Κιντέλ Ντεόν Γουντς** (*Qyntel Deon Woods*, γενν. 16 Φεβρουαρίου 1981) είναι Αμερικανός καλαθοσφαιριστής. Έχει ύψος 2,03 μ. και αγωνίζεται τόσο ως σμολ φόργουορντ όσο και ως σούτινγκ γκαρντ.

## Καριέρα
Ο Κιντέλ Γουντς ξεκίνησε το μπάσκετ παίζοντας στη λυκειακή ομάδα του Λυκείου Κάρβερ. Στη συνέχεια, εισήχθη αρχικά στο πανεπιστήμιο Μόμπερλι Έρεα Κομιούνιτυ κι έπειτα στο Νόρθιστ Μισσισίπι Κομιούνιτυ Κόλετζ.

Το 2002, σε ηλικία 21 ετών, ο Γουντς υπέγραψε το πρώτο του επαγγελματικό συμβόλαιο με τους Πόρτλαντ Τρέιλ Μπλέιζερς, στους οποίους αγωνίστηκε για δυόμιση χρόνια.

Τον Ιανουάριο του 2005, ο Γούντς μεαπήδησε στους Μαϊάμι Χιτ, στους οποίους παρέμεινε για λιγότερο από ένα χρόνο, καθώς στις 6 Δεκεμβρίου του 2005 μετεγγράφη στους Νιου Γιορκ Νικς.

Το 2007 είχε ένα σύντομο πέρασμα από τη Μπέικερσφιλντ Τζαμ, ενώ το καλοκαίρι του ίδιου έτους ταξίδεψε στην Ελλάδα για λογαριασμό του Ολυμπιακού Πειραιώς. Με την ελληνική ομάδα υπέγραψε διετές συμβόλαιο, το οποίο ωστόσο δεν ολοκληρώθηκε ποτέ μιας και το 2008 αφέθηκε ελεύθερος από την ομάδα.
Το 2008 μεταπήδησε στην ιταλική Φορτιτούντο Μπολόνια, στην οποία αγωνίστηκε για μία σεζόν.

Την τριετία 2009-2012 αγωνίστηκε στην Ασέκο Πρόκομ Γκντίνια της Πολωνίας, στην Κράσνιε Κριλία της Ρωσίας, τη Μακάμπι Χάιφα του Ισραήλ και την Ντίνπρο της Ουκρανίας.

Το καλοκαίρι του 2012, ο Κιντέλ Γούντς μετεγγράφη στην ισπανική Λαγκούν Άρο, ενώ στις 8 Ιουλίου του 2013 πήρε μεταγραφή στη Λε Μαν Σαρτ Μπασκέτ. Το Σεπτέμβριο του ίδιου έτους ο Γούντς αποχώρησε από τη γαλλική ομάδα χωρίς να έχει πραγματοποιήσει κάποια εμφάνιση με τη φανέλα της.

## Πηγές
* http://www.sport.gr/Article/%CE%95%CE%B9%CE%B4%CE%AE%CF%83%CE%B5%CE%B9%CF%82/%CE%9C%CF%80%CE%AC%CF%83%CE%BA%CE%B5%CF%84/Euroleague/%CE%9A%CF%85%CF%81%CE%B9%CE%B1%CF%81%CF%87%CE%AF%CE%B1-%CE%93%CE%BF%CF%85%CE%BD%CF%84%CF%82-%CE%BA%CE%B1%CE%B9%E2%80%A6-%CE%9F%CE%BB%CF%85%CE%BC%CF%80%CE%B9%CE%B1%CE%BA%CE%BF%CF%8D!/30-62222.html

Κατηγορία:Αμερικανοί καλαθοσφαιριστές
Κατηγορία:Καλαθοσφαιριστές ΟΣΦΠ
Κατηγορία:Καλαθοσφαιριστές Φορτιτούντο Μπολόνια
Κατηγορία:Καλαθοσφαιριστές Σαν Σεμπαστιάν Γκιπούθκοα
Κατηγορία:Καλαθοσφαιριστές Ασέκο Γκντίνια
Κατηγορία:Καλαθοσφαιριστές Μακάμπι Χάιφα
Κατηγορία:Καλαθοσφαιριστές αμερικανικών συλλόγων
Κατηγορία:Καλαθοσφαιριστές ρωσικών συλλόγων
Κατηγορία:Καλαθοσφαιριστές ουκρανικών συλλόγων
Κατηγορία:Καλαθοσφαιριστές Νιου Γιορκ Νικς
Κατηγορία:Καλαθοσφαιριστές Μαϊάμι Χιτ
Κατηγορία:Καλαθοσφαιριστές Μπόστον Σέλτικς
Κατηγορία:Καλαθοσφαιριστές Μπέικερσφιλντ Τζαμ
Κατηγορία:Ξένοι καλαθοσφαιριστές στην Ελλάδα
Σημαία του Εσουατίνι

thumb|Σημαία του Εσουατίνι. Λόγος σημαίας: 2:3
Η **[[σημαία]] του [[Εσουατίνι]]** καθιερώθηκε στις 6 Οκτωβρίου του 1968.

Το κόκκινο συμβολίζει τις μάχες του παρελθόντος, το γαλάζιο αποτελεί σύμβολο ειρήνης και σταθερότητας, ενώ το κίτρινο αφορά το φυσικό πλούτο της χώρας. Το κύριο στοιχείο της σημαίας είναι ένας θυρεός και δύο πολεμικά δόρατα, που συμβολίζουν την προστασία από τους εχθρούς του κράτους. Το χρώμα του υποδηλώνει ότι οι λευκοί και οι μαύροι συνυπάρχουν ειρηνικά στο Εσουατίνι.

## Βασιλική σημαία

File:Royal Standard of Eswatini.svg|Βασιλική Σημαία.



## Παραπομπές


Εσουατίνι
Κατηγορία:Εθνικά σύμβολα του Εσουατίνι
Εθνόσημο του Εσουατίνι

thumb|right|Το εθνόσημο του Εσουατίνι
Το **[[εθνόσημο]] του [[Εσουατίνι]]** απεικονίζει διάφορα παραδοσιακά σύμβολα του πολιτισμού της χώρας. Το λιοντάρι αντιπροσωπεύει τον Βασιλιά και ο ελέφαντας τη Βασιλομήτορα της χώρας. Κρατούν μια παραδοσιακή ασπίδα Νγκούνι, η οποία συμβολίζει την «προστασία». Πάνω από τον θυρεό βρίσκεται το βασιλικό στέμμα με τα φτερά, που λέγεται λιντλαμπέ, το οποίο το φοράει πάντα στην περίοδο της εορτής της σοδειάς, που λέγεται Εντσουάλα (Ncwala). Κάτω από τον θυρεό σε πανό αναγράφεται το εθνικό ρητό του Εσουατίνι, *Siyinqaba*, που σημαίνει «Είμαστε το Φρούριο».
## Αναφορές
* Εθνόσημο του Εσουατίνι
* Πληροφορίες για το εθνόσημο

Εσουατίνι
Κατηγορία:Εθνικά σύμβολα του Εσουατίνι
Παύλος Κούπερς

Ο **Παύλος Κούπερς** (Paul Herman Felix Kuypers, 4 Σεπτεμβρίου 1939 - 9 Σεπτεμβρίου 1971) ήταν Ολλανδός γεωπόνος, πρωτοπόρος των θερμοκηπίων στην Ελλάδα. Ήταν ευρύτερα γνωστός στην Ιεράπετρα της Κρήτης ως ο "Ολλανδός".

## Βιογραφία
Γεννήθηκε στο Ελστ του Χέλντερλαντ. Αρχικά πειραματίστηκε με κηπευτικά στη Σύρο, όπου έφτασε το 1963 έπειτα από παρέμβαση της καθολικής εκκλησίας. Στη συνέχεια, πήγε στην Ιεράπετρα, όπου και εγκαταστάθηκε με τη σύζυγό του. Προσέφερε τα μέγιστα στην αγροτική ανάπτυξη της Ιεράπετρας, όπου ανέπτυξε τα θερμοκήπια. Απέκτησε 2 κόρες, εκ των οποίων η μία γεννήθηκε μετά τον αδόκητο θάνατό του. Ο Κούπερ σκοτώθηκε σε τροχαίο δυστύχημα με μοτοσυκλέτα στην περιοχή της Ιεράπετρας Κρήτης (στο Στόμιο, όπου βρίσκεται σήμερα η προτομή του, έργο του Φρίξου Θεοδοσάκη), στις 9 Σεπτεμβρίου 1971, σε ηλικία 32 ετών. Ο δήμος της Ιεράπετρας έδωσε το όνομα του Κούπερ (ή Κούπερς) σε έναν κεντρικό δρόμο.

## Παραπομπές


## Βιβλιογραφία
* Ελένη Παπαδοπούλου-Κοντοπόδη, *Από τους ανεμοφράκτες στα θερμοκήπια: Η συμβολή του Παύλου Κούπερς*

Κούπερ
Κατηγορία:Γεωπόνοι
Ιβάν Γκασπάροβιτς

Ο **Ιβάν Γκασπάροβιτς** (*Ivan Gašparovič*, 1941) είναι Σλοβάκος πολιτικός, πρόεδρος της χώρας από το 2004 ως το 2014. Έγινε ο πρώτος πρόεδρος στη χώρα που κατάφερε να επανεκλεγεί στο ύπατο αξίωμα, το 2009.

## Βιογραφία
### Προσωπική ζωή και εκπαίδευση
Γεννήθηκε στο Πολτάρ της Σλοβακίας στις 27 Μαρτίου του 1941. Σπούδασε νομικά στο Πανεπιστήμιο Comenius στην Μπρατισλάβα, το 1959-1964. Είναι παντρεμένος από το 1964 με τη Σίλβια Μπενίκοβα και έχουν 2 παιδιά.Το 1992 συνέγραψε το Σύνταγμα της Σλοβακίας. Ο Γκασπάροβιτς έγινε μέλος του κόμματος HZDS, με επικεφαλής το Βλαντιμίρ Μετσιάρ. Ανέλαβε πρόεδρος της Σλοβακίας στις 15 Ιουνίου του 2004.

## Πρόεδρος
Παρότι δεν απολογήθηκε για το ρόλο του κατά την περίοδο του καθεστώτος του Βλαντιμίρ Μετσιάρ, γενικά είναι δημοφιλής πρόεδρος. Η περίοδος εκείνη θεωρείται ότι παρεμπόδισε την πρόοδο της χώρας. Υποστηρίζεται από το Σλοβακικό Εθνικό Κόμμα (SNS) , το οποίο είναι ένα ακραίο εθνικιστικό κόμμα με αρχηγό τον Γιαν Σλότα (Jan Slota).

### Επανεκλογή 2009
Στον πρώτο γύρο των προεδρικών εκλογών που διεξήχθη στις 21 Μαρτίου του 2009, ο πρόεδρος Γκασπάροβιτς προηγήθηκε με ποσοστό 46,7% έναντι 38% για την Ιβέτα Ραντίτσοβα από την αντιπολίτευση, με την οποία αναμετρήθηκε στο δεύτερο γύρο, στις 4 Απριλίου.  Σύμφωνα με αναλυτές η Ραντίτσοβα είχε πιθανότητες να κερδίσει στον δεύτερο γύρο, καθώς συγκεντρώνει την υποστήριξη τριών κομμάτων της αντιπολίτευσης, των Χριστιανοδημοκρατών (SDKU), των Συντηρητικών (KDH) και του Κόμματος του Ουγγρικού Συνασπισμού (SMK). Ο Γκασπάροβιτς απολαμβάνει της στήριξης του πρωθυπουργού Ρόμπερτ Φίτσο. Στον τελικό γύρο, που διενεργήθηκε στις 4 Απριλίου ο Γκασπάροβιτς έλαβε 1.234.787 ψήφους και κέρδισε τις εκλογές με 56% των ψήφων. Ο Γκασπάροβιτς έγινε ο πρώτος Σλοβάκος πρόεδρος που κατάφερε να επανεκλεγεί. Η συμμετοχή στον δεύτερο γύρο ήταν της τάξης του 51%.

## Παραπομπές


## Εξωτερικοί σύνδεσμοι

* Ιστότοπος της προεκλογικής του εκστρατείας

Κατηγορία:Πρόεδροι της Σλοβακίας
Γουόρλντ Λιγκ Πετοσφαίρισης

Το **Γουόρλντ Λιγκ**  (**Παγκόσμια Λίγκα** - αγγλικά: *World League*) ήταν μια ετήσια διοργάνωση πετοσφαίρισης σε επίπεδο ανδρών. Θεσμοθετήθηκε το 1990 και αποτελούσε τη μακροβιότερη και πλουσιότερη σε συμμετοχές από όλες τις διοργανώσεις του αθλήματος που ανήκαν στη Διεθνή Ομοσπονδία Πετοσφαίρισης (FIVB).
Η τελική φάση της πρώτης διοργάνωσης πραγματοποιήθηκε στην Οσάκα της Ιαπωνίας, και της τελευταίας το 2017 στην Κουριτίμπα της Βραζιλίας.
Πρώτη νικήτρια ήταν η ομάδα της Ιταλίας και τελευταία η ομάδα των ΗΠΑ. Τις περισσότερες κατακτήσεις (9) τις κατέγραψε η ομάδα της Βραζιλίας, ακολουθούμενη από την ομάδα της Ιταλίας με 8.
Συνολικά πραγματοποιήθηκαν 28 διοργανώσεις, με τις ομάδες της Βραζιλίας και της Ιταλίας να συμμετέχουν σε όλες από αυτές, ακολουθούμενες από τις ομάδες της Ρωσίας και της Κούβας, που συμμετείχαν σε 26.
Η αντίστοιχη διοργάνωση των γυναικείων ομάδων ήταν το **Γουόρλντ Γκραν Πρι** (αγγλικά: World Grand Prix).

Από το 2018, το Γουόρλντ Λιγκ και το Γουόρλντ Γκραν Πρι αντικαταστάθηκαν από το Νέισονς Λιγκ (αγγλικά: Nations League)  και το Τσάλεντζερ Καπ (αγγλικά: Challenger Cup) για άνδρες και για γυναίκες αντίστοιχα. 

## Μετάλλια και 4η θέση

**Σημείωση**
* Ο αναγραφόμενος αριθμός ομάδων αναφέρεται στην Τελική Φάση των διοργανώσεων.

## Πίνακας μεταλλίων

## Παραπομπές


## Εξωτερικοί σύνδεσμοι - Πηγές
* Διεθνής Ομοσπονδία Πετοσφαίρισης - Επίσημος ιστότοπος www.fivb.com
* Επιδόσεις στη διοργάνωση - (Tournaments Records and History World Ranking) worldleague.fivb.com 
* Ιστορικές πληροφορίες (Historical Information( at 2016 FIVB Volleyball World League 
* Ανασκόπιση 1990-2001 www.fivb.org 
* 

Παγκοσμιο Λιγκ
Παγκοσμιο Λιγκ
Παγκοσμιο Λιγκ
Κατηγορία:Καταργηθείσες αθλητικές διοργανώσεις
Ευάγγελος Δαμάσκος (ηθοποιός)

Ο **Ευάγγελος Δαμάσκος** (Πειραιάς, 1874 - 1942) ήταν Έλληνας ηθοποιός. Σπούδασε στη Δραματική Σχολή του Ωδείου Αθηνών στην οποία και αρίστευσε. Πρωτοεμφανίστηκε στη θεατρική σκηνή συνεργαζόμενος με τον θερινό θίασο του Λεκατσά στο θερινό θέατρο «Αθήναιον» το 1895. Από τότε και επί μια περίπου συνεχή 35ετία ο Δαμάσκος συνεργάσθηκε με όλους σχεδόν τους τότε θιάσους μέχρι τον Μάρτιο του 1929 οπότε και αποχώρησε.
 
Είχε συνεργαστεί ιδαίτερα με τον Χριστομάνο στη «Νέα Σκηνή» και στο τότε «Βασιλικό Θέατρο».

## Πηγές
*«Μεγάλη Ελληνική Εγκυκλοπαίδεια Δρανδάκη» τομ.Η΄, σελ.845 και τομ.Β΄ συμπλ., σελ.583.

Κατηγορία:Έλληνες ηθοποιοί θεάτρου
Κατηγορία:Απόφοιτοι του Ωδείου Αθηνών
Μαρσέλο Μάτος

Ο **Μαρσέλο Μεντόνσα Ντε Μάτος** (*Marcelo Mendonça de Mattos*) ή απλά **Μαρσέλο Μάτος** (γενν. στις 10 Φεβρουαρίου 1984, Ιντιαπορά, Σάο Πάολο, Βραζιλία) είναι βραζιλιάνος ποδοσφαιριστής. Αγωνίζεται ως αμυντικός μέσος στην Μποταφόγκο και έχει ύψος 1,80 μ.

## Καριέρα
### 1997-2003
Το 1997 άρχισε να παίζει στην ομάδα νέων της Mirassol, ομάδα τρίτης κατηγορίας στη Βραζιλία. Το 1999 προωθήθηκε στην πρώτη ομάδα, όμως το 2002 σε ηλικία 18 χρονών ο Μαρτσέλο βρήκε ποδοσφαιρική στέγη στην Ιαπωνία, όπου αγωνίστηκε στις FC Tokyo και Oita Trinita. Επέστρεψε όμως ξανά στην πατρίδα του το 2003, για λογαριασμό της Σάο Καετάνο αυτή τη φορά.

### 2004-2007
Την πρώτη του χρονιά στην ομάδα είχε 31 συμμετοχές χωρίς να σημειώσει κάποιο γκολ. Το 2004 η Σάο Καετάνο κατέκτησε το Πρωτάθλημα Paulista, με τον Μάτος να συμβάλλει τα μέγιστα αφού είχε 40 συμμετοχές πετυχαίνοντας και ένα γκολ.

Οι εμφανίσεις του "ανάγκασαν" την Κορίνθιανς, στο πλαίσιο της ανανέωσης που επιχειρούσαν οι διοικούντες, να τον αποκτήσει. Έτσι το 2005 μετακόμισε στην Κορίνθιανς και αγωνιζόταν ως παρτενέρ του Μασεράνο στη μεσαία γραμμή της ομάδας, με τον Τέβες επίσης να ανήκει στο δυναμικό των Καριόκας. Την ίδια χρονιά η Κορίνθιανς κατέκτησε το Πρωτάθλημα Βραζιλίας και ο Μάτος αναδείχτηκε ο κορυφαίος αμυντικός μέσος του Πρωταθλήματος, έχοντας 35 συμμετοχές και πετυχαίνοντας 1 γκολ. Το 2006 ο Μάτος αγωνίστηκε σε 29 αγώνες και πέτυχε 4 τέρματα για την ομάδα του.

### Παναθηναϊκός

Το 2007 ο 23χρονος Μάτος πρόλαβε να αγωνιστεί σε 8 αγώνες με την Κορίνθιανς, πετυχαίνοντας 2 γκολ, πριν τον αποκτήσει ο Παναθηναϊκός έναντι 3 εκατομμυρίων ευρώ. Άλλες μεγάλες ευρωπαϊκές δυνάμεις, όπως η Μπενφίκα και η Μίντλεσμπρο, ενδιαφέρθηκαν στο παρελθόν να εντάξουν στο δυναμικό τους τον Βραζιλιάνο άσσο, όμως οι "Πράσινοι" κατάφεραν να τον φέρουν στην Ευρώπη για λογαριασμό τους. Ο Μάτος υπέγραψε συμβόλαιο 4 χρόνων με την ομάδα του Παναθηναϊκού, με ετήσιες απολαβές περίπου στις 900 χιλιάδες ευρώ. Αγωνίστηκε σε 51 αγώνες και πέτυχε συνολικά 4 τέρματα. Το 2009 δόθηκε δανεικός στη πρώην ομάδα του, Κορίνθιανς και το 2010 στη Μποταφόγκο.

Το 2011 ο Παναθηναϊκός έφτασε σε συμφωνία με την Μποταφόγκο για τη πώληση του έναντι 1 εκατομμυρίου ευρώ.

## Εθνική Βραζιλίας
Ο Μάτος είναι διεθνής με την ομάδα κάτω των 17 της Βραζιλίας συμμετέχοντας στο FIFA U-17 World Championship του 2001 δείχνοντας στοιχεία του ταλέντου του. Ελπίζει με τον ερχομό του στον Παναθηναϊκό και την Ευρώπη να κάνει τον Ομοσπονδιακό προπονητή της χώρας του, Κάρλος Ντούνγκα, να τον καλέσει στην Εθνική ομάδα της Βραζιλίας, κάτι που αποτελεί όνειρο γι' αυτόν.

Κατηγορία:Βραζιλιάνοι ποδοσφαιριστές
Κατηγορία:Ποδοσφαιριστές Παναθηναϊκού
Κατηγορία:Μέσοι ποδοσφαιριστές
Κατηγορία:Ποδοσφαιριστές Σούπερ Λιγκ Ελλάδας
Κατηγορία:Ποδοσφαιριστές Ασοσιασάο Ντεσπορτίβα Σάο Καετάνο
Κατηγορία:Ποδοσφαιριστές Μιρασόλ Φουτεμπόλ Κλούμπε
Κατηγορία:Ποδοσφαιριστές Σπορτ Κλαμπ Κορίνθιανς Παουλίστα
Κατηγορία:Ποδοσφαιριστές Μποταφόγκο ντε Φουτεμπόλ ε Ρεγκάτας
Κατηγορία:Ποδοσφαιριστές Όιτα Τρίνιτα
Κατηγορία:Ποδοσφαιριστές ΦΚ Τόκιο
Κατηγορία:Ποδοσφαιριστές Καμπεονάτο Μπραζιλέιρο Σέριε Α
Κατηγορία:Βραζιλιάνοι ιταλικής καταγωγής
Ολυμπία Δαμάσκου

Η **Ολυμπία Δαμάσκου** (Ταταύλα Κωνσταντινούπολης 1878-Αθήνα 1951) ήταν Ελληνίδα ηθοποιός, το γένος Αλέξη Φωκαέα, σύζυγος του επίσης ηθοποιού Ευάγγελου Δαμάσκου.

## Βιογραφία
Πρωτοεμφανίστηκε στη θεατρική σκηνή στην   Καβάλα το 1894 με το θίασο Λαλαούνη. Στην αρχή εμφανίσθηκε ως κωμωδός της πρόζας και αργότερα μεταπήδησε στην οπερέτα όπου και διακρίθηκε ιδιαίτερα από την ωραία της φωνή. Είχε συνεργαστεί με τον Κωνσταντίνο Χρηστομάνο στη Νέα Σκηνή καθώς και στο τότε Βασιλικό Θέατρο (Ελλάδα).

Η Δαμάσκου πρωταγωνιστούσε στην *[[Γκόλφω (ταινία 1914)|Γκόλφω]]*, την πρώτη γνωστή μεγάλου μήκους βωβή ταινία του ελληνικού κινηματογράφου. 

Το 1929 συμπληρώνοντας 30 χρόνια συνεχούς θεατρικής παρουσίας αποχώρησε του χώρου μαζί με τον σύζυγό της.

## Πηγές
* "Μεγάλη Ελληνική Εγκυκλοπαίδεια Δρανδάκη" τομ.Η΄, σελ.845, τομ.Β΄ συμπλ., σελ.583.

## Παραπομπές


Κατηγορία:Ελληνίδες ηθοποιοί θεάτρου
Κατηγορία:Έλληνες ηθοποιοί βωβών ταινιών (γυναίκες)
Κατηγορία:Ελληνίδες ηθοποιοί μουσικού θεάτρου
Αιγιαλέας του Ινάχου

Στην ελληνική μυθολογία με το όνομα **Αιγιαλέας** *(Αἰγιαλεύς)* αναφέρεται και ένας γιος του βασιλιά του Άργους Ινάχου και της Ωκεανίδας Μελίας. Ο Αιγιαλέας βασίλευσε επίσης στο Άργος, αλλά πέθανε χωρίς να αφήσει παιδιά. Ο Απολλόδωρος (Β, 1,1) αναφέρει ότι από αυτόν τον Αιγιαλέα ονομάσθηκε Αιγιάλεια η χώρα στα βορειοδυτικά παράλια της Πελοποννήσου, από την Κορινθία μέχρι τα όρια της Ηλείας. 

Ο Παυσανίας πάλι παραθέτει μία παράδοση των Σικυωνίων κατά την οποία ο Αιγιαλέας ήταν αυτόχθονας και έγινε ο πρώτος βασιλιάς της χώρας τους. Σύμφωνα με αυτή την παραλλαγή, είχε και παιδί, τον Εύρωπα, ο οποίος με τη σειρά του υπήρξε παππούς του Απίου, από τον οποίο ονομάσθηκε *Απία* ολόκληρη πλέον η Πελοπόννησος (Παυσ. Β, 5,6) πριν προσλάβει το σημερινό της όνομα από τον Πέλοπα.

## Παραπομπές


Κατηγορία:Βασιλείς του Άργους
Κατηγορία:Μυθικοί βασιλείς της Αχαΐας
Κατηγορία:Μυθικοί βασιλείς της Σικυώνας
Αλόπη

Στην ελληνική μυθολογία η **Αλόπη** ήταν κόρη του βασιλιά της Ελευσίνας Κερκύονα. Η Αλόπη από παράνομο δεσμό της με τον θεό Ποσειδώνα γέννησε τον Ιπποθόωντα (Παυσ. Α, 5,2), τον επώνυμο ήρωα της Ιπποθοωντίδας φυλής της Αττικής. Ο πατέρας της, εξοργισμένος από το γεγονός, τη σκότωσε τοξεύοντάς τη και άφησε το παιδί της έκθετο στο δάσος. Τότε ο Ποσειδώνας μεταμόρφωσε την αγαπημένη του Αλόπη σε κρήνη στην Ελευσίνα, *«ήτις Φιλότης εκαλείτο»* (λεξικό του Ησύχιου στο λήμμα «Αλόπη»).

Σύμφωνα πάλι με τον Παυσανία (Α, 39,3), το μνήμα της Αλόπης βρισκόταν στην οδό που οδηγούσε από την Ελευσίνα προς τα Μέγαρα.

Από τον μύθο της Αλόπης εμπνεύσθηκε ο Αθηναίος δραματουργός Χοιρίλος ομώνυμο δράμα, όπως και ο Ευριπίδης, του οποίου όμως η ομώνυμη τραγωδία δεν διασώθηκε.

## Παραπομπές


## Πηγές
* Emmy Patsi-Garin: «Επίτομο λεξικό Ελληνικής Μυθολογίας», εκδ. οίκος *Χάρη Πάτση*, Αθήνα 1969, σελ. 108

Αλοπη
Έκτορ Γκονσάλες

Ο **Έκτορ Γκονσάλες** (*Héctor Augusto González Guzmán*, 4 Νοεμβρίου 1977) είναι ποδοσφαιριστής, γεννημένος στη Βενεζουέλα. Αγωνίστηκε στην Deportivo Cuenca και είναι γνωστός για το δυνατό του σουτ. Το 2006, έπαιξε στην LDU Quito, που είναι αθλητικός ομάδα του Ισημερινού. Η Liga Deportiva Universitaria αποφάσισε να μην ανανεώσει το συμβόλαιό του. Ο Έκτορ Γκονσάλες αγωνίζεται σήμερα στην ΑΕΚ στην Κύπρο. Το παρατσούκλι του είναι "el turbo".

## Καριέρα

* 1997-1999: Mineros
* 2000: Carabobo
* 2000-2002: Caracas FC
* 2002-2003: Olimpo
* 2003-2004: Colón
* 2004: Quilmes
* 2005:  Deportivo Cuenca
* 2006: Unión Atlético Maracaibo
* 2006: LDU Quito
* 2007-άγνωστο ΑΕΚ Λάρνακας

## Εξωτερικοί σύνδεσμοι

* Προφίλ του παίκτη στο National Football Teams
* Στατιστικά ως διεθνούς πάικτη στο rsssf

Κατηγορία:Ποδοσφαιριστές από τη Βενεζουέλα
Κατηγορία:Ποδοσφαιριστές ΑΕΚ Λάρνακας
Κατηγορία:Μέσοι ποδοσφαιριστές
Κατηγορία:Ποδοσφαιριστές Κόπα Αμέρικα 2007
Κατηγορία:Ποδοσφαιριστές Κόπα Αμέρικα 2001
Κατηγορία:Ποδοσφαιριστές Καράκας ΦΚ
Κατηγορία:Ποδοσφαιριστές Κίλμες ΑΚ
Κατηγορία:Ποδοσφαιριστές Κλουμπ Ατλέτικο Κολόν
Κατηγορία:Ποδοσφαιριστές Λίγκα Ντεπορτίβα Ουνιβερσιτάρια ντε Κίτο
Κατηγορία:Ποδοσφαιριστές Κλουμπ Ολίμπο
Κατηγορία:Ποδοσφαιριστές Εθνικής Βενεζουέλας
Κατηγορία:Ποδοσφαιριστές Μινέιρο Γκουαγιάνα
Κατηγορία:Ποδοσφαιριστές Ουνιόν Ατλέτικο Μαρακάιμπο
Κατηγορία:Ποδοσφαιριστές Αλκής Λάρνακας
Κατηγορία:Ποδοσφαιριστές Ερμή Αραδίππου
Κατηγορία:Ποδοσφαιριστές Γιανέρος ΦΚ
Κατηγορία:Ποδοσφαιριστές Κλουμπ Ντεπορτίβο Κουένκα
Κατηγορία:Ποδοσφαιριστές Τσερνομόρετς Μπουργκάς
Κατηγορία:Ποδοσφαιριστές Καραμπόμπο ΦΚ
Κατηγορία:Ποδοσφαιριστές Α΄ κατηγορίας Κύπρου
Κατηγορία:Ποδοσφαιριστές ΑΣΙΛ
Κατηγορία:Ποδοσφαιριστές Π.Ο. Ξυλοτύμβου
Κώστας Βάλσαμος

Ο **Κώστας Βάλσαμος** (1934 - 18 Ιουλίου 2007) ήταν Έλληνας υδατοσφαιριστής.

## Βιογραφία
Γεννήθηκε στην Πάτρα το 1934. Σε όλη του την καριέρα αγωνίστηκε στον ΝΟ Πατρών και κατέκτησε μαζί του 2 πρωταθλήματα Ελλάδος, ενώ ήταν διεθνής και με την εθνική Ελλάδος. Απεβίωσε στην Πάτρα στις 18 Ιουλίου 2007. Ήταν παντρεμένος και είχε δύο παιδιά.

## Τίτλοι
*πρωταθλήματα Ελλάδας : 1945 και 1947

## Πηγές
*Εφημερίδα *πελοπόννησος*, φύλλο 18 Ιουλίου 2007, άρθρο του Τ.Σ.
*Εφημερίδα *Η Ημέρα* , φύλλο 18 Ιουλίου 2007, άρθρο του Π.Κ.

Κατηγορία:Έλληνες υδατοσφαιριστές
Κατηγορία:Υδατοσφαιριστές του Ν.Ο. Πατρών
Κατηγορία:Υδατοσφαιριστές Εθνικής Ελλάδας
Αγγελία (μυθολογία)

Στην ελληνική μυθολογία η **Αγγελία** ήταν κόρη του θεού Ερμή, του αγγελιαφόρου των θεών του Ολύμπου.

Η Αγγελία είχε την ειδικότητα ότι μετέδιδε στους νεκρούς πληροφορίες για τους ζωντανούς και γενικά για τα όσα συνέβαιναν στον «επάνω κόσμο».

## Πηγές
* Emmy Patsi-Garin: *Επίτομο λεξικό Ελληνικής Μυθολογίας*, εκδ. οίκος «Χάρη Πάτση», Αθήνα 1969

Κατηγορία:Χθόνιες θεότητες της ελληνικής μυθολογίας
Κατηγορία:Θεότητες αγγελιοφόροι
Άσιος (μυθολογία)

Στην ελληνική μυθολογία, με το όνομα **Άσιος** αναφέρονται δύο πρόσωπα στο στρατόπεδο των Τρώων κατά τον Τρωικό Πόλεμο:
# Ο βασιλιάς της Αρίσβης, γιος του Υρτάκη. Ο Άσιος συμμετέσχε στον Τρωικό Πόλεμο ως σύμμαχος των Τρώων. Τον σκότωσε ο Ιδομενέας στο πεδίο της μάχης.
# Αδελφός της Εκάβης, που σκοτώθηκε από τον Αίαντα τον Τελαμώνιο. Ο Όμηρος αναφέρει στη ραψωδία **Π** της *[[Ιλιάδα|Ιλιάδας]]* (στίχοι 720 κ.ε.) ότι ο Απόλλων είχε πάρει τη μορφή του Άσιου για να πείσει τον Έκτορα να μονομαχήσει με τον Πάτροκλο.

## Δείτε επίσης
*Ο αστεροειδής 11554 Άσιος (11554 Asios) πήρε το όνομά του από τους πολεμιστές αυτούς του Τρωικού Πολέμου.

Κατηγορία:Τρωικός Πόλεμος
Κατηγορία:Τρώες
Κατηγορία:Μυθικοί βασιλείς της Μικράς Ασίας
Αβρώτη

Στην ελληνική μυθολογία η **Αβρώτη** ήταν κόρη του Ογχήστη, αδελφή του Μεγαρέα και σύζυγος του Νίσου, βασιλιά των Μεγάρων.

Η Αβρώτη ήταν ενάρετη σύζυγος, πάρα πολύ έξυπνη και καλή βασίλισσα, και όλοι θρήνησαν τον θάνατό της. Ο βασιλιάς Νίσος, για να την τιμήσει, διέταξε όλες τις γυναίκες στα Μέγαρα να ντύνονται τόσο απλά όσο και η Αβρώτη, και να φορούν παρόμοια ενδυμασία. Η απλή και λιτή αυτή ενδυμασία ονομάσθηκε **«αφάβρωμα»** από το όνομα της Αβρώτης.

## Πηγές
* Emmy Patsi-Garin: «Επίτομο λεξικό Ελληνικής Μυθολογίας», εκδ. οίκος *Χάρη Πάτση*, Αθήνα 1969

Αβρωτη
Αβρωτη
Δάμασος ο Αθηναίος

Στην ελληνική μυθολογία ο **Δάμασος** ήταν γιος του βασιλιά των Αθηνών Κόδρου. 

Μαζί με τον αδελφό του, τον Ναύκλο, ο Δάμασος τέθηκε επικεφαλής ομάδας αποίκων, τους οποίους εγκατέστησε στην πόλη Τέω της Λυδίας, μία πόλη η οποία είχε ιδρυθεί ως αποικία των Ορχομενίων Μινυών.

## Παραπομπές

Δαμασος
Πίκρης Ρεθύμνης

Ο **Πίκρης** είναι οικισμός της Κοινότητας Αμνάτου του Δήμου Ρεθύμνης στην Περιφερειακή Ενότητα Ρεθύμνου της Κρήτης με πληθυσμό 55 κατοίκων σύμφωνα με την απογραφή του 2011. Βρίσκεται σε υψόμετρο 160 μέτρων και απέχει 18 χλμ. από το Ρέθυμνο.

## Προέλευση ονόματος - ιστορία
Για την προέλευση του ονόματος λένε ότι έμενε εδώ ένας πατέρας με 9 γιούς. Ένα Σάββατο πέθανε ο ένας και το επόμενο ο άλλος μέχρι που έχασε όλα τα παιδιά του. Όσοι πήγαιναν να τον συλλυπηθούν έλεγαν *πάμε στου πικραμένου*. Έτσι έμεινε το όνομα Πίκρι ή Πίκρης.

Το 1583 είχε 170 κατοίκους, το 1881 στο δήμο Αμνάτου με 165 Χριστιανούς και 11 Τούρκους, ενώ το 1900 με 178 κατοίκους.

Το 1920 ήταν έδρα δήμου με 131 κατοίκους, το 1928 στην κοινότητα Αμνάτου με 145 κατοίκους. 1961 (151), 1971 (111), 1981 (121), 1991 (80), 2001 (64).

## Εκκλησιαστική υπαγωγή
Η εκκλησία του χωριού, η ενοριακή, είναι αφιερωμένη στην **Αγία Παρασκευή**. Υπάρχουν και άλλες όμως εκκλησίες όπως της Αγίας Κυριακής, της Αγίας Φωτεινής. Εκκλησιαστικά υπάγεται στην Στ΄ Αρχιερατική Περιφέρεια της Ιεράς Μητροπόλεως Ρεθύμνης και Αυλοποτάμου, της Εκκλησίας της Κρήτης.

## Αξιοθέατα
Εδώ υφίσταται επίσης η σπουδαία έπαυλη του Ενετού άρχοντα Κλόντιο (1610).

Από αυτό το χωριό κατάγεται και ο λυράρης Βασίλης Καλαϊτζάκης ή Πήλινος.

Επίσης ο Αδάμ Παπαδάκης, ήρως της ολοκαυτώσεως του Αρκαδιού το 1866.

## Παραπομπές


Πικρης
Κατηγορία:Δήμος Ρεθύμνης
Πεπτωκότες (Χριστιανισμός)

**Πεπτωκότες** (Λατ. *lapsi*, ενικός *lapsus*) ονόμαζαν στην αρχαία εκκλησία τους αποστατημένους ή εκπεσόντες Χριστιανούς, κατά τους διωγμούς την περίοδο της Ρωμαϊκής Αυτοκρατορίας. Οι «πεπτωκότες» αρνούνταν να δώσουν ομολογία πίστης και προτιμούσαν να αποφύγουν το μαρτύριο. Οι αιτίες για την υποχώρηση ως προς την πίστη τους ήταν ποικίλες, όπως
:* εκείνοι που συμμετείχαν σε παγανιστικές θυσίες (sacrificati, από το Λατ. *sacrificare* «θυσιάζω»), 
:* εκείνοι που πρόσφεραν θυμίαμα ενώπιον ομοιώματος του αυτοκράτορα (thurificati, από το Λατ. *thurificare* «καίω θυμίαμα»)
:* εκείνοι που πλήρωναν για να αποκτήσουν πιστοποιητικά (libellum, «επιστολή, πιστοποιητικό») που βεβαίωναν ότι είχαν επιστρέψει στον παγανισμό (libellatici),
:* σε εκείνους που παρέδιδαν ιερά βιβλία ή/και σκεύη ή που πρόδιδαν τα ονόματα ομοπίστων τους (traditores, από το Λατ. *tradere* «παραδίδω, προδίδω») και 
:* εκείνους που έκαναν ψευδείς δηλώσεις ή πλήρωναν για να γλιτώσουν τη ζωή τους (acta facientes, δηλ. «εκείνοι που εκτελούν τις πράξεις»).

Ο εκκλησιαστικός χειρισμός των πεπτωκότων μετά το πέρας των διωγμών, ιδίως κατά τον 3ο αιώνα, αποτέλεσαν αιτία για διαμάχες και σχίσματα στην αρχαία χριστιανική εκκλησία όσον αφορά τον τρόπο που θα μπορούσαν να επανέλθουν στους κόλπους της. Αρχικά η εκκλησία κρατούσε αυστηρή στάση, αφού ζητούσε μετάνοια έως την «επιθανάτια κλίνη» όπου και ο Χριστός θα αποφάσιζε για την ψυχή του μετανοούντα. Οι πεπτωκότες κατά κύριο λόγο απαγορευόταν να συμμετέχουν στη Θεία Ευχαριστία. Με τα χρόνια και με την αύξηση των πεπτωκότων η εκκλησία στο σύνολό της υιοθέτησε μια πιο διαλλακτική στάση που αρχικά έγινε αιτία συγκρούσεων και σχισμάτων, ιδίως στη Δύση. Αργότερα η ονομασία πήρε την έννοια αυτών που αποχώρησαν από την εκκλησία ή έχασαν την πίστη τους και αποφάσισαν να επιστρέψουν. 

## Πηγές
* Βλάσιος Φειδάς, *Εκκλησιαστική ιστορία*, Εκδόσεις Διήγηση, Αθήνα, 2003.
* Erwin L. Lueker, Luther Poellot & Paul Jackson, *Christian Cyclopedia*, Concordia Publishing House, 2000.

## Εξωτερικοί σύνδεσμοι
* *The Catholic Encyclopedia*, λήμμα Lapsi. (Τόμ. IX, εκδ. 1910)

Κατηγορία:Ιστορία του Χριστιανισμού
Ειρήνη της Ελλάδας

Η **Ειρήνη της Ελλάδας και της Δανίας** (Κέιπ Τάουν, 11 Μαΐου 1942 – Μαδρίτη, 15 Ιανουαρίου 2026) ήταν η δευτερότοκη κόρη και τριτότοκο τέκνο του Βασιλέως Παύλου και της Βασίλισσας Φρειδερίκης των Ελλήνων.

## Βιογραφία
αριστερά|μικρογραφία|255x255εσ|Η Ειρήνη το 1966
Γεννήθηκε στο Κέιπ Τάουν της Νότιας Αφρικής στις 11 Μαΐου 1942. Ανάδοχός της ήταν ο στρατηγός, Γιαν Σματς, πρόεδρος της Νοτιοαφρικανικής Ένωσης. Αδέλφια της ήταν ο Βασιλιάς Κωνσταντίνος Β΄ της Ελλάδας και η Bασίλισσα Σοφία της Ισπανίας.

Απόφοιτη του Ζάλεμ της Γερμανίας, ακολούθησε καριέρα πιανίστα δίπλα στη διάσημη μουσικό Τζίνα Μπαχάουερ. Αργότερα ολοκλήρωσε σπουδές στην αρχαιολογία υπό την καθοδήγηση της Θεοφανούς Αρβανιτοπούλου. Το 1960 δημοσίευσε μαζί με την αδελφή της, Σοφία, και την Θεοφανώ Αρβανιτοπούλου το έργο με τον τίτλο «Αρχαιολογικά ποικίλα». Από τις 6 Μαρτίου 1964 έως τις 10 Ιουλίου 1965 (ημερομηνία γέννησης της ανιψιάς της Αλεξίας της Ελλάδας) διετέλεσε Διάδοχος του Ελληνικού Θρόνου. Υπήρξε Αρχηγός του Σώματος Ελληνικού Οδηγισμού (ΣΕΟ). 

Στις 13 Δεκεμβρίου 1967 ακολούθησε στην εξορία τον αδελφό της Κωνσταντίνο Β΄, μετά το αποτυχημένο Αντικίνημά της 13ης Δεκεμβρίου εναντίον της Δικτατορίας.  αριστερά|μικρογραφία|244x244px|Η Ειρήνη το 2008Έπειτα από την κατάργηση της μοναρχίας στην Ελλάδα το 1974, αφού έζησε προσωρινά στην Ινδία, εγκαταστάθηκε στην Ισπανία κοντά στην αδελφή της Βασίλισσα Σοφία της Ισπανίας και τα ανίψια της. Για αρκετά χρόνια ζούσε για αρκετό καιρό τον χρόνο στην Ελλάδα, μέχρι το 2018, οπότε απέκτησε την ισπανική υπηκοότητα, ζώντας μόνιμα στην Ισπανία μέχρι τον θάνατό της.

Απεβίωσε στην Μαδρίτη στις 15 Ιανουαρίου 2026, σε ηλικία 83 ετών. Στις 18 Ιανουαρίου η σορός της μεταφέρθηκε αεροπορικώς στην Αθήνα και την επομένη τέθηκε σε λαϊκό προσκύνημα στον παρεκκλήσι του Μητροπολιτικού Ναού Αθηνών για λίγες ώρες πριν την κηδεία της. Ενταφιάστηκε σε κοντινή απόσταση με τους γονείς και τον αδελφό της στο Βασιλικό Κοιμητήριο στο Τατόι.

## Τίτλοι και προσφωνήσεις
*11 Μαΐου 1942 - 6 Μαρτίου 1964: *Η Αυτής Βασιλική Υψηλότητα* Πριγκίπισσα Ειρήνη της Ελλάδας και της Δανίας
*6 Μαρτίου 1964 - 10 Ιουλίου 1965: *Η Αυτής Βασιλική Υψηλότητα* Η Διάδοχος Πριγκίπισσα της Ελλάδας, Πριγκίπισσα της Δανίας
*10 Ιουλίου 1965 - 15 Ιανουαρίου 2026: *Η Αυτής Βασιλική Υψηλότητα*  Πριγκίπισσα Ειρήνη της Ελλάδας και της Δανίας

## Τιμητικές διακρίσεις
* Βασίλειο της Ελλάδας - Ελληνική Βασιλική Οικογένεια:
** Μεγαλόσταυρος του Τάγματος των Αγίων Όλγας και Σοφίας 
** Παραλήπτης του Διάσημου Εκατονταετηρίδας Ελληνικής Βασιλικής Δυναστείας

* Βασίλειο της Δανίας: 
** Μεγαλόσταυρος του Τάγματος του Ελέφαντα
* Βασίλειο της Ταϊλάνδης: 
** Μεγαλόσταυρος του Τάγματος του Chula Chom Klao
* Ιταλική Δημοκρατία: 
** Μεγαλόσταυρος του Τάγματος της Αξίας της Ιταλικής Δημοκρατίας

## Δημοσιευμένα έργα
* *En Decelia: fragmentos cerámicos de Decelia y miscelánea arqueológica*. Athens, (1959-1960). Edited in Spanish in Spain, 2013. 



## Παραπομπές



|-

Ειρηνη
Ε
Κατηγορία:Ενταφιασμοί στο Βασιλικό Κοιμητήριο του Τατοΐου
Κατηγορία:Έλληνες ευγενείς
Κατηγορία:Πρόεδροι Ελληνικής Ολυμπιακής Επιτροπής
Κατηγορία:Πριγκίπισσες της Δανίας
Κένεντι Ουίνστον

Ο **Kένεντι Ουίνστον** (*Kennedy Lawrence Winston*, 29 Ιουλίου 1984) είναι Αμερικανός καλαθοσφαιριστής.

## Κολλεγιακή καριέρα
Γεννήθηκε στις 29 Ιουλίου του 1984 στην πόλη Prichard της Αλαμπάμα και έχει ύψος 2,00 μέτρα. Φοιτούσε από το 2002 έως το 2005 στο κολέγιο της Αλαμπάμα, στο οποίο αναδείχθηκε για 2 χρονιές πρώτος σκόρερ. Το 2004 αγωνίστηκε στα προημιτελικά του NCAA με την Αλαμπάμα χάνοντας την πρόκριση για το φάιναλ φορ από το Κονέκτικατ (87-71). 

## Επαγγελματική καριέρα
Μετά την αποφοίτηση του από το Κολέγιο της Αλαμπάμα αγωνίστηκε υπό δοκιμή με τους Μέμφις Γκρίζλις χωρίς επιτυχία. Έτσι τη σεζόν 2005-2006 μετακόμησε στην Ευρώπη για να αγωνιστεί στην Γκραν Κανάρια για να σημειώσει 264 πόντους σε 29 αγώνες. 

Τη σεζόν 2006-07 αγωνίστηκε στον Πανιώνιο, έχοντας σκοράρει 527 πόντους σε 36 αγώνες (μ.ο. 14,6). Σημαντική ήταν η παρουσία του στους 2 νικηφόρους αγώνες που συμμετείχε απέναντι στον Ολυμπιακό όπου είχε πρωταγωνιστικό ρόλο. 

Οι εμφανίσεις του στους "κυανέρυθρους" του έδωσαν την ευκαιρία να αποκτηθεί από τον Παναθηναϊκό με διετές συμβόλαιο. Η προσαρμογή του στον Παναθηναϊκό ήταν σύντομη και έτσι στις 17/2/2008 έκανε την καλύτερη εμφάνισή του στο ελληνικό πρωτάθλημα και πάλι απέναντι στον Ολυμπιακό σημειώνοντας 26 πόντους (3/6 β., 1/1 δ., 7/8 τρ.).

## Παραπομπές


## Εξωτερικοί σύνδεσμοι
* 
*Η σελίδα του στο site  του ΠΑΟ

Κατηγορία:Αμερικανοί καλαθοσφαιριστές
Κατηγορία:Καλαθοσφαιριστές Πανιωνίου
Κατηγορία:Καλαθοσφαιριστές Παναθηναϊκού
Κατηγορία:Καλαθοσφαιριστές Βίρτους Ρόμα
Κατηγορία:Καλαθοσφαιριστές Βίρτους Μπολόνια
Κατηγορία:Καλαθοσφαιριστές Γκραν Κανάρια
Κατηγορία:Καλαθοσφαιριστές Ρεάλ Μαδρίτης
Κατηγορία:Καλαθοσφαιριστές Οστάνδης
Κατηγορία:Καλαθοσφαιριστές Τουρκ Τέλεκομ
Κατηγορία:Καλαθοσφαιριστές Γκραβλίν
Κατηγορία:Καλαθοσφαιριστές γαλλικών συλλόγων
Κατηγορία:Καλαθοσφαιριστές λιβανέζικων συλλόγων
Αίνος (Κεφαλονιά)

**Αίνος** (ιταλικά: *Monte Nero*) είναι το ψηλότερο βουνό της Κεφαλονιάς (1.628 μ.) και των Ιονίων Νήσων, το οποίο αποτελεί εθνικό δρυμό από το 1962. Ο εθνικός δρυμός έχει έκταση σχεδόν 30.000 στρέμματα, τα 2/3 της οποίας καλύπτονται από το μοναδικό στον κόσμο είδος ελάτου, την ενδημική Κεφαλληνιακή Ελάτη. Μέσα στον εθνικό δρυμό βρίσκουν καταφύγιο επίσης αρκετά είδη πανίδας όπως αλεπούδες, κουνάβια και πληθυσμός ημιάγριων αλόγων.

Η ψηλότερη κορυφή του Αίνου είναι ο Μέγας Σωρός, η οποία φαίνεται καθαρά από τη Ζάκυνθο και αμυδρά από τη Λευκάδα και τις κοντινές ακτές της Πελοποννήσου και της Στερεάς Ελλάδος. Έχει ύψος 1.628 μέτρα και ουσιαστικά είναι το μόνο υψηλό βουνό της Κεφαλονιάς. Στους πρόποδες του Αίνου είναι χτισμένο το όμορφο, παραδοσιακό χωριό Πυργί.

Ο Αίνος, ένα μνημείο της φύσης, προσελκύει το ενδιαφέρον τόσο των τουριστών, όσο και των οικολόγων, οι οποίοι καταβάλλουν τα μέγιστα για να μείνει ζωντανός και να αναπαραχθεί ξανά στο μέγιστο βαθμό ο φυσικός πλούτος του βουνού που κοσμεί ολόκληρο το νησί. Η περιοχή είναι προστατευόμενος βιότοπος του δικτύου Natura 2000 με κωδικό GR2220002.

Άλλες ψηλές κορυφές στην Κεφαλονιά είναι:

**Αγία Δυνατή**= 1.131 μέτρα, **Ρούδι**= 1.125 μέτρα, **Κόκκινη Ράχη**= 1.082 μέτρα.

## Φωτοθήκη

Αρχείο:Διπλοσάινο στον Αίνο.jpg|Διπλοσάινο στον Αίνο
Αρχείο:Μανιτάρια στον Αίνο.jpg|Μανιτάρια στον Αίνο
Αρχείο:15.Fritillaria mutabilis Αίνος ΦΔΕΔΑ.jpg|Φριτιλαρία η ευμετάβλητη


## Παραπομπές


## Εξωτερικοί σύνδεσμοι
* Σελίδα για τον Εθνικό Δρυμό Αίνου
* 

Κατηγορία:Βουνά των νησιών του Ιονίου
Κατηγορία:Κεφαλονιά
Κατηγορία:Εθνικοί δρυμοί της Ελλάδας
Οικογένεια Μαρκεζίνη

Με το όνομα **Μαρκεζίνη** αναφέρεται επιφανής ιστορική ελληνική οικογένεια από τη Σαντορίνη των Κυκλάδων, όπου στις αρχές του 19ου αιώνα εγκαταστάθηκε εκεί προερχόμενη από την Κεφαλονιά. Το επώνυμο προέρχεται από το ιταλικό *Marchesini* που σημαίνει *μικρός μαρκήσιος*.

Σημαντικότερα μέλη που διακρίθηκαν απ΄ την ιστορική οικογένεια αυτή ήταν οι:

* Μαρκεζίνης
** Βασίλειος Μαρκεζίνης, δημογέροντας Θήρας
** Θωμάς Μαρκεζίνης, βουλευτής και αδελφός του Βασιλείου
***Σπυρίδων Θ. Μαρκεζίνης, βουλευτής και γιος του Θωμά
****Θωμάς Σπ. Μαρκεζίνης, βουλευτής και γιος του Σπύρου
****Βασίλειος Σ. Μαρκεζίνης, βουλευτής και γιος του Σπύρου
*****Σπυρίδων Μαρκεζίνης, βουλευτής, υπουργός, διορισμένος πρωθυπουργός επί δικτατορίας και γιος του Βασίλειου
****** Βασίλης Σπ. Μαρκεζίνης, νομικός, πανεπιστημιακός και γιος του Σπύρου
Τάκης Μαρίνος

Ο **Τάκης Μαρίνος** (Πάτρα 1892 - 1964), ήταν Έλληνας μουσικοσυνθέτης και δεξιοτέχνης του μαντολίνου και της κιθάρας. 

Γεννήθηκε στη Πάτρα από πατέρα που καταγόταν από τη Ζάκυνθο και μητέρα από την Κεφαλλονιά. Σε μικρή ηλικία ήλθε στην Αθήνα και έχοντας έμφυτη τη μουσική διάθεση έλαβε τα πρώτα μουσικά μαθήματα από τον μουσικό της στρατιωτικής φρουράς Αθηνών Πέτρο Βαρδάκη. 

Σπούδασε βιολοντσέλο στο Ωδείο Λόττνερ. Στη συνέχεια έγινε μαθητής του Νικόλαου Κόκκινου ενός από τους δημιουργούς της αθηναϊκής καντάδας. Έτσι ο Τ. Μαρίνος εξελίχθηκε με ιδιαίτερο τάλαντο στο είδος αυτό της μουσικής και αναδείχθηκε σε δημιουργό της νεώτερης αθηναϊκής καντάδας, συνθέτοντας ποιήματα δοκίμων ποιητών όπως του Τίμου Μωραϊτίνη, του Κώστα Βλαχόπουλου, ακόμη και του Χάινε αλλά και δικά του ποιήματα που συγκινούν μέχρι σήμερα τους φιλόμουσους του μουσικού αυτού είδους. 

Από τα πλέον γνωστά δικά του τραγούδια ξεχωρίζουν: «*Το κλωνάρι της γαζίας*», «*Ζηλεύω*», «*Παλιά απόκρια*», «*Ένα κορίτσι στο λαιμό του*» κ.ά.

## Πηγές
* Νέα Εστία, τεύχος 901 15 Ιανουαρίου 1965, σελίδα 134 , από το Εθνικό Κέντρο Βιβλίου

Κατηγορία:Έλληνες τραγουδοποιοί